AQShning NASA koinot agentligi 2020 yilda Marsga uni o‘rganish bo‘yicha missiya yubormoqchi. Bu haqda agentlik o‘z tvitterida ma’lum qildi. "NASA 2020 yil yozida uchiriladigan va 2021 yilda Qizil sayyoraga yetib boradigan keyingi marsoxodning yakuniy dizayni va loyihasini yaratishni boshlashga tayyor", deyilmoqda xabarda. Ma’lum qilinishicha, marsoxod sayyoraning mikroblar hayoti uchun maqbul sharoitlar bo‘lishi mumkin bo‘lgan qismini o‘rganadi.